open-index/open-wikipedia-markdown huggingface dataset:
Άντερσον Εσίτι

Ο **Άντερσον Εσίτι** (*Anderson Esiti,* γενν. στις 24 Μαΐου 1994) είναι Νιγηριανός επαγγελματίας ποδοσφαιριστής, ο οποίος αγωνίζεται ως αμυντικός μέσος για την Φερεντσβάρος.

## Σταδιοδρομία σε συλλόγους
Έκανε τα πρώτα ποδοσφαιρικά βήματά του στην Ακαδημία Ποδοσφαίρου Bobbies United. Το 2012 έκανε το ταξίδι στην Ευρώπη για να ενταχθεί στη Λεϊσόες. Μετά από λίγους αγώνες με τη δεύτερη ομάδα, ο Νιγηριανός μέσος προήχθη στην πρώτη ομάδα του συλλόγου και έπαιξε σε 45 αγώνες. Η συνολική του απόδοση κέντρισε το ενδιαφέρον του Ζοσέ Μάριο Μπράνκο, του τότε προπονητή της Εστορίλ και έτσι τον υπέγραψαν για την ομάδα. Έμεινε εκεί για δύο σεζόν, όπου έκανε 57 εμφανίσεις. Ο ίδιος καθιερώθηκε ως ένας από τους κορυφαίους μεσαίους στο πρωτάθλημα και προσέλκυσε το ενδιαφέρον από διάφορους ευρωπαϊκούς συλλόγους. Τελικά, υπέγραψε με τη Γάνδη, όπου συνολικά είχε 95 εμφανίσεις σε όλες τις διοργανώσεις. 

Στις 25 Ιουλίου 2019 ο ΠΑΟΚ επιβεβαίωσε την άφιξη του Εσίτι, ο οποίος υπέγραψε τετραετές συμβόλαιο. Οι Πρωταθλητές Ελλάδας πλήρωσαν στη Γάνδη 3,5 εκατομμύρια ευρώ για να τον αγοράσουν.

Στις 9 Ιουλίου 2021, στον πρώτο του αγώνα με τον ΠΑΟΚ μετά την επιστροφή του από τον δανεισμό στη Γκεζτεπέ, σε ένα φιλικό ενάντια στο Βόλο, σκόραρε το πρώτο του γκολ.

## Διεθνής σταδιοδρομία
Είναι διεθνής με την Εθνική Νιγηρίας. 

## Παραπομπές

## Εξωτερικοί σύνδεσμοι
* Άντερσον Εσίτι – Προφίλ στο Transfermarkt.com 
* Άντερσον Εσίτι – Προφίλ στο WorldFootball.net 
* Άντερσον Εσίτι – Προφίλ στο Soccerway 
* Άντερσον Εσίτι – Προφίλ στο Calciozz.it 
* Άντερσον Εσίτι – Προφίλ στο PAOKFC.gr

Κατηγορία:Νιγηριανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές Λεϊσόες ΣΚ
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές ΓΝ Εστορίλ Πράια
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές ΚΑΑ Γάνδη
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Γκεζτεπέ ΣΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Πορτογαλία
Κατηγορία:Ξένοι ποδοσφαιριστές στο Βέλγιο
Ντόουγκλας Αουγκούστο

Ο **Ντόουγκλας Αουγκούστο Σοάρες Γκόμες** (*Douglas Augusto Soares Gomes,* γενν. 13 Ιανουαρίου 1997), γνωστός απλά ως **Ντόουγκλας**, είναι Βραζιλιάνος επαγγελματίας ποδοσφαιριστής, ο οποίος αγωνίζεται ως κεντρικός μέσος για την Κρασνοντάρ.

## Σταδιοδρομία σε συλλόγους
Γεννημένος στο Ρίο ντε Τζανέιρο, ο Ντόουγκλας εντάχθηκε στη ακαδημία νέων της Φλουμινένσε το 2004, σε ηλικία επτά ετών. Στις 6 Σεπτεμβρίου 2015, έκανε το ντεμπούτο του στην πρώτη ομάδα –στη Σέριε Α–, ξεκινώντας στο βασικό σχήμα στην εντός έδρας ήττα με 1–3 εναντίον της Φλαμένγκο.

Ο Ντόουγκλας ήταν μόνιμος στη βασική 11αδα κατά τη διάρκεια της σεζόν 2016 και το Φεβρουάριο ανανέωσε το συμβόλαιο του μέχρι το 2021. Σημείωσε το πρώτο του γκολ στις 13 Σεπτεμβρίου εκείνου του έτους, σε μία εντός έδρας νίκη με 4–2 επί της Ατλέτικο Μινέιρο.

Στις 19 Ιουλίου 2018, πήρε μεταγραφή στην Κορίνθιανς για το ποσό του 1 εκατομμυρίου ευρώ. Τον Ιανουάριο, δόθηκε δανεικός στην Μπαΐα, όπου αγωνίστηκε σε 7 αγώνες με την ομάδα.

Την 1η Ιουλίου 2019, ο ΠΑΟΚ επιβεβαίωσε την άφιξη του Ντόουγκλας από την Κορίνθιανς, με τον ίδιο να υπογράφει τετραετές συμβόλαιο και με κόστος μεταγραφής 3 εκατομμυρίων ευρώ. Αυτή ήταν η πρώτη του ομάδα εκτός Βραζιλίας. Για το 2019–20 αλλά και το 2020–21, αποτέλεσε βασικό στέλεχος της ομάδος. Στον τελικό της 22 Μαΐου του 2021, ο ΠΑΟΚ ήρθε αντιμέτωπος με τον ΟΣΦΠ, με τον Δικέφαλο του Βορρά να επικρατεί με σκορ 2–1. Ο Αουγκούστο αγωνίστηκε σε ολόκληρο τον αγώνα.

Για τις σεζόν 2021–22 και 2022–23, αποτέλεσε ξανά, έναν από τους βασικούς παίκτες της ομάδας, χωρίς ωστόσο να φτάσει στην κατάκτηση κάποιου τίτλου. Το καλοκαίρι του 2023 μετά από 126 συμμετοχές, 12 γκολ και 9 ασίστ με την ομάδα του ΠΑΟΚ, πήρε μεταγραφή για την γαλλική ομάδα της Ναντ.

Στην ομάδα από τη Γαλλία, ξεκινούσε σαν βασικός και για τις επόμενες δύο χρονιές, αποτέλεσε έναν από τους σημαντικότερους παίκτες. Το καλοκαίρι του 2025, πήρε μεταγραφή για τη Ρωσία και την ομάδα της Κράσνονταρ. Το ποσό της μεταγραφής έφτασε τα 6,5 εκατομμύρια ευρώ.  

## Διεθνής σταδιοδρομία
Ο Ντόουγκλας έχει κληθεί στην Εθνική Βραζιλίας Κ-20.

## Διακρίσεις
; ΠΑΟΚ

* Κύπελλο Ελλάδος: 2020–21

## Παραπομπές


## Εξωτερικοί σύνδεσμοι
* 
* 
* Προφίλ στο Transfermarkt.com

Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Φλουμινένσε Φούτμπολ Κλαμπ
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Σπορτ Κλαμπ Κορίνθιανς Παουλίστα
Κατηγορία:Ποδοσφαιριστές Εσπόρτε Κλούμπε Μπαΐα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές ΦΚ Κρασνοντάρ
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στη Ρωσία
Ευρωπαίοι Συντηρητικοί και Μεταρρυθμιστές

Οι **Ευρωπαίοι Συντηρητικοί και Μεταρρυθμιστές** (αγγλ. *European Conservatives and Reformists Party*, γνωστό και με τα αρχικά **ECR**) (παλαιότερα **Συμμαχία Ευρωπαίων Συντηρητικών και Μεταρρυθμιστών** (2009-2016) και **Συμμαχία Συντηρητικών και Μεταρρυθμιστών στην Ευρώπη** (2016-2019)) είναι ένα ευρωπαϊκό κεντροδεξιό κόμμα που υπερασπίζεται ευρύτερες συντηρητικές και κλασικές φιλελεύθερες αρχές. Τρία από τα κόμματα που αποτελούν τους Ευρωπαίους Συντηρητικούς και Μεταρρυθμιστές είναι κυβερνώντα κόμματα στις χώρες τους, ενώ στο Ευρωπαϊκό Κοινοβούλιο εκπροσωπείται με 55 ευρωβουλευτές. 

Το κόμμα δημιουργήθηκε την 1 Οκτωβρίου 2009 ύστερα από τη δημιουργία της πολιτικής ομάδας των Ευρωπαίων Συντηρητικών και Μεταρρυθμιστών στο Ευρωπαϊκό Κοινοβούλιο. Αναγνωρίστηκε επισήμως τον Ιανουάριο του 2010. Το κόμμα είχε 8 μέλη τη στιγμή της δημιουργίας του κυρίως από κράτη της κεντρικής και ανατολικής Ευρώπης. Δέχτηκε από τότε άλλα τέσσερα μέλη, εκφράζοντας την ήπια ευρωσκεπτικιστική κεντροδεξιά. 

Το κόμμα σχετίζεται με την πανευρωπαϊκή δεξαμενή σκέψης New Direction και με τους Ευρωπαίους Νέους Συντηρητικούς.

## Αρχές
Οι Ευρωπαίοι Συντηρητικοί και Μεταρρυθμιστές επιδιώκουν τη ριζική μεταρρύθμιση της Ευρωπαϊκής Ένωσης και εκφράζουν τις ακόλουθες αρχές:
* Ελεύθερες επιχειρήσεις, ελεύθερο και δίκαιο εμπόριο και ανταγωνισμός, μειωμένοι κανονισμοί, μειωμένοι φόροι και μικρές κυβερνήσεις ως απώτερους καταλύτες για ατομική ελευθερία, καθώς και την ατομική και εθνική ευημερία. 
* Ατομική ελευθερία, μεγαλύτερη ατομική ευθύνη και μεγαλύτερη δημοκρατική συμμετοχή.
* Τη σημαντικότητα της οικογένειας ως ακρογωνιαίου λίθου της κοινωνίας. 
* Την ανεξάρτητη ακεραιότητα του κράτους, εναντίωση στο ομοσπονδιακό σύστημα της Ευρωπαϊκής Ένωσης και ανανεωμένο σεβασμό για αληθινή επικουρικότητα. 
* Την επιτακτική αξία της υπερατλαντικής σχέσης ασφάλειας με το ΝΑΤΟ και υποστήριξη για νέες ευρωπαϊκές δημοκρατίες. 
* Αποτελεσματικό έλεγχο της μετανάστευσης και τέλος στην κατάχρηση των διαδικασιών για άσυλο. 
* Αποτελεσματικές και σύγχρονες δημόσιες υπηρεσίες και ευαισθησία στις ανάγκες τόσο του αστικού όσο και του αγροτικού πληθυσμού. 
* Τέλος στην άχρηστη και υπερβολική γραφειοκρατία και αφοσίωση στη μεγαλύτερη διαφάνεια και ακεραιότητα στα ιδρύματα και στα χρήματα της Ευρωπαϊκής Ένωσης.
* Σεβασμός και ίση μεταχείριση για όλα τα κράτη-μέλη της Ευρωπαϊκής Ένωσης.

## Ευρωπαϊκοί θεσμοί
### Ευρωπαϊκό Συμβούλιο
Οι Ευρωπαίοι Συντηρητικοί και Μεταρρυθμιστές εκπροσωπούνται από έναν αρχηγό κυβέρνησης στο Ευρωπαϊκό Συμβούλιο.

### Ευρωπαϊκή Επιτροπή
Οι Ευρωπαίοι Συντηρητικοί και Μεταρρυθμιστές συμμετέχουν με έναν επίτροπο στην Ευρωπαϊκή Επιτροπή:

## Μέλη
### Ευρωπαϊκά μέλη

### Παγκόσμιοι συνεργάτες

## Διατελέσαντες πρόεδροι
Οι διατελέσαντες πρόεδροι των Ευρωπαίων Συντηρητικών και Μεταρρυθμιστών είναι οι εξής:

## Παραπομπές


## Εξωτερικοί σύνδεσμοι

*Επίσημη ιστοσελίδα

Κατηγορία:Πανευρωπαϊκά πολιτικά κόμματα
Κατηγορία:Συντηρητικά κόμματα
Κατηγορία:Ευρωσκεπτικιστικά κόμματα
Κλας Πόντους Άρνολντσον

Ο **Κλας Πόντους Άρνολντσον** (*Klas Pontus Arnoldson*, 27 Οκτωβρίου 1844 &ndash; 20 Φεβρουαρίου 1916) ήταν Σουηδός δημοσιογράφος, πολιτικός και αφοσιωμένος ειρηνιστής, ο οποίος βραβευθηκε με το Βραβείο Νόμπελ Ειρήνης το 1908 μαζί με τον Δανό Φρέντρικ Μπάγιερ. Υπήρξε ιδρυτικό μέλος της Σουηδικής Ενώσεως Διαιτησίας και Ειρήνης (*Svenska freds- och skiljedomsföreningen*).

Ο Άρνολντσον γεννήθηκε στο Γκέτεμποργκ και άρχισε τη σταδιοδρομία του ως υπάλληλος των σιδηροδρόμων, προαγόμενος μέχρι τη θέση του σταθμάρχη, στην οποία παρέμεινε από το 1871 έως το 1881. Στη συνέχεια εγκατέλειψε τους σιδηροδρόμους και αφοσιώθηκε στην πολιτική. Το 1881 εκλέχθηκε στο Κοινοβούλιο της Σουηδίας (*Riksdag*). Ως βουλευτής στην Κάτω Βουλή υπηρέτησε από το 1882 μέχρι το 1887.

Ο Άρνολντσον χρησιμοποίησε όλες τις δυνάμεις του για να διαμορφώσει την κοινή γνώμη, τόσο της χώρας του όσο και της Νορβηγίας, προς την κατεύθυνση του ειρηνικού διακανονισμού των διαφορών μεταξύ των κρατών. Συνέγραψε ως δημοσιογράφος αρκετά και δυνατά άρθρα, με τίτλους όπως «Είναι η παγκόσμια ειρήνη εφικτή;», «Η Θρησκεία υπό το φως της ερεύνης», «Η ελπίς των αιώνων» και άλλα. Πέθανε στη Στοκχόλμη σε ηλικία 71 ετών.

## Παραπομπές


## Εξωτερικοί σύνδεσμοι
* Πληροφορίες στον ιστότοπο των Βραβείων Νόμπελ
* Ο Άρνολντσον στο «Βρες τον τάφο του»

Κατηγορία:Ανθρωπιστές
Κατηγορία:Σουηδοί δημοσιογράφοι
Κατηγορία:Σουηδοί νομπελίστες
Κατηγορία:Βραβευμένοι με Νόμπελ Ειρήνης
Παναγιώτης Ελής

Ο **Παναγιώτης Ελής** (1922 - 25 Απριλίου 1967) υπήρξε ο πρώτος πολιτικός κρατούμενος που δολοφονήθηκε από το δικτατορικό καθεστώς της Χούντας των Συνταγματαρχών.

## Βιογραφικά στοιχεία

Γεννήθηκε στο Κόσμιο Ροδόπης. Υπήρξε κομμουνιστής. Κατά τη διάρκεια της κατοχής υπήρξε στέλεχος της Αντίστασης, συνελήφθη, όμως, και στάλθηκε στη Βουλγαρία και εν συνεχεία στο Κουμάνοβο της Σερβίας. Επέστρεψε στην Ελλάδα μετά την απελευθέρωση και κατετάγη στο στρατό ως κληρωτός. Λόγω πολιτικών φρονημάτων στάλθηκε στο Β΄ ΕΤΟ (Δεύτερο Ειδικό Τάγμα Οπλιτών) στη Μακρόνησο, όπου και υποβλήθηκε σε φριχτά βασανιστήρια αρνούμενος να υπογράψει δήλωση μετανοίας. Αργότερα εξορίστηκε στον Αή Στράτη.

Την νύχτα του πραξικοπήματος της 21ης Απριλίου 1967 συνελήφθη και οδηγήθηκε με εκατοντάδες άλλους στον Ιππόδρομο Φαλήρου, όπου και κρατήθηκε. Στις 25 Απριλίου 1967 δολοφονήθηκε εν ψυχρώ από τον ανθυιπίλαρχο Κωνσταντίνο Κώτσαρη καθώς κατευθυνόταν προς τον θάλαμο.  Αυτόπτης μάρτυρας της δολοφονίας υπήρξε ο ποιητής Γιάννης Ρίτσος. Μετά την πτώση του Χούντας, τον Φεβρουάριο του 1975, ο Κωνσταντίνος Κώτσαρης, εν ενεργεία αξιωματικός με τον βαθμό του Ίλαρχου, συνελήφθη μαζί με άλλους αξιωματικούς για την συμμετοχή του στο λεγόμενο πραξικόπημα της πυτζάμας (για την οποία αθωώθηκε) ενώ λίγο αργότερα αποστρατεύθηκε. Για την δολοφονία του Έλη ασκήθηκε αυτεπάγγελτη δίωξη που είχε ως αποτέλεσμα την αρχική καταδίκη του Κώτσαρη σε οκτώ χρόνια κάθειρξη και τον υποβιβασμό του στον βαθμό του στρατιώτη. Εν συνεχεία, όμως, το Αναθεωρητικό δικαστήριο μείωσε την ποινή του κατά δύο χρόνια.

## Αναφορές


Κατηγορία:Θύματα της Χούντας των Συνταγματαρχών
Κατηγορία:Έλληνες αντιστασιακοί
Παγκύπριο Κύπελλο Ενόργανης Γυμναστικής 2018

Το **Παγκύπριο Κύπελλο Ενόργανης Γυμναστικής 2018** ήταν η 33η διοργάνωση του Παγκύπριου Κυπέλλου Ενόργανης Γυμναστικής, που διεξήχθη από την Κυπριακή Ομοσπονδία Γυμναστικής (K.O.Γ.). Η διοργάνωση πραγματοποιήθηκε στο Πολυπροπονητήριο «Ευάγγελος Φλωράκης», στην Έγκωμη το Σάββατο 17 Νοεμβρίου του 2018. Συμμετείχαν 34 αθλητές (9 άνδρες, 8 γυναίκες, 8 έφηβοι, 9 νεανίδες) από 7 συλλόγους.

Στο κύπελλο διεξήχθησαν οι κατηγορίες ανδρών–γυναικών και εφήβων–νεανίδων. Πρωταθλητής Κυπέλλου στους άνδρες αναδείχθηκε ο Μάριος Γεωργίου με 84,533 βαθμούς και στις γυναίκες η Τατιάνα Μπατσούρινα με 48,533 βαθμούς. Κυπελλούχος ομάδα στους άνδρες και στις γυναίκες αναδείχθηκε ο Σ.Γ. «Αθανασία» Λεμεσού.
## Κάτοχοι μεταλλίων
2016 | 2017 | 2018 | 2019 | 2020

## Πίνακας μεταλλίων
### Ανδρών

### Γυναικών

### Συνολικά

## Εξωτερικοί σύνδεσμοι
*«Μεγάλος συναγωνισμός στην Ενόργανη Γυμναστική, Κυπελλούχοι 2018» 
*«Παγκύπριο Κύπελλο Ενόργανης Γυμναστικής το Σάββατο» 

Κατηγορία:Παγκύπριο Κύπελλο Ενόργανης Γυμναστικής
Κατηγορία:Γυμναστική το 2018
Κατηγορία:Έγκωμη Λευκωσίας
Πατιόπουλο Αιτωλοακαρνανίας

Το **Πατιόπουλο** είναι ορεινό χωριό στην Στερεά Ελλάδα και την Περιφερειακή Ενότητα Αιτωλοακαρνανίας σε υψόμετρο 530 μέτρα.

## Γεωγραφικά - ιστορικά στοιχεία
Το Πατιόπουλο βρίσκεται στα βόρεια όρια με την περιφερειακή Ενότητα Άρτας, στις βορειοανατολικές πλαγιές του Μακρυνόρους, σε απόσταση 61 χλμ. Β.-ΒΑ. της Αμφιλοχίας (μέσω Κομπότι) και 39 χλμ. Α.-ΝΑ. από την Άρτα.

Την περίοδο της τουρκοκρατίας, μαζί με το Σακαρέτσι (σημερινό Περδικάκι), τους Χαλκιόπουλους και τη Ντούνιστα (Σταθάς) υπήρξε από τις κοιτίδες του ορεινού Βάλτου στον αγώνα εναντίον των Τούρκων. Από το παλιό Πατιόπουλο (Σύντεκνο) καταγόταν ο Γιαννάκης Ράγκος (1790 - 1870) που ήταν απόγονος οικογένειας αρματωλών του Βάλτου και υπήρξε από τους κυριότερους οπλαρχηγούς της Δυτικής Στερεάς Ελλάδας στην επανάσταση του 1821.

Ο Μήτρος Σκυλοδήμος (1804 - 1871) αγωνιστής της επανάστασης του 1821 που ήταν από μεγάλη αρματολική οικογένεια, μετέπειτα στρατιωτικός και βουλευτής Βάλτου στο νεοϊδρυθέν Ελληνικό κράτος. Ο πατέρας του Γερο - Σκυλοδήμος, ήταν ενεργό μέλος της Φιλικής Εταιρείας και το πιθανότερο ήταν αυτός ο οποίος αναφέρεται ως Σκυλοδήμος, στη σύναξη των καπεταναίων στη Λευκάδα το 1807 υπό τον Ιωάννη Καποδίστρια. Ήταν ανιψιός του Γεωργίου Καραϊσκάκη.

## Διοικητικά στοιχεία
Επίσημα αναφέρεται για πρώτη φορά το 1836 στο ΦΕΚ 01-07-1836 να ορίζεται έδρα του τότε δήμου Όλπης. Το 1987 ορίστηκε έδρα του δήμου Θυάμου και το 1912 έδρα της νεοϊδρυθείσας κοινότητας Πατιοπούλου. Σύμφωνα με το σχέδιο Καλλικράτης, μαζί με τον Θύαμο, τα Διακόπια, τα Πετσάλια και τη Φράγκου αποτελούν την Τοπική Κοινότητα Πατιοπούλου που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 ως κοινότητα έχει πληθυσμό 581 κατοίκους, ενώ ως οικισμός 66.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Νουσράτ Φατέχ Αλί Χαν

O **Νουσράτ Φατέχ Αλί Χαν** (13 Οκτωβρίου 1948, Παντζάμπ - 16 Αυγούστου 1997, Λονδίνο), ήταν τραγουδιστής και μουσικός Πακιστανικής εθνικότητας, κύρια μουσικός της Κάγουαλι (Qawwali), ενός είδους σουφικής μουσουλμανικής θρησκευτικής μουσικής).  

Γεννήθηκε το 1948 στο Φαϊσαλάμπαντ του Πακιστάν και προερχόταν από οικογένεια μουσουλμάνων του ινδικού Παντζάμπ. Απεβίωσε το 1997 σε νοσοκομείο του Λονδίνου μετά από καρδιακό επεισόδιο. 

Θεωρείται ως μία από τις σπουδαιότερες φωνές της σύγχρονης Μουσικής. Εκτός από τη δημοφιλή μουσική του Κάγουαλι, είχε επίσης μεγάλη επίδραση στη σύγχρονη λαϊκή μουσική της Νότιας Ασίας, όπως η πακιστανική ποπ, η μουσική Ίντι ποπ και το Μπόλυγουντ. Εμφανίστηκε στη δισκογραφία τη δεκαετία του 1970 και τραγούδησε σε ούρντου, παντζάμπι και φαρσί, ενώ συνεργάστηκε και με μουσικούς προερχόμενους από τη Δύση (όπως οι Πίτερ Γκάμπριελ και Έντι Βέντερ). 

## Περαιτέρω ανάγνωση
* Ahmed Aqil Rubi (1992). *Nusrat Fateh Ali Khan: A living legend *. Words of Wisdom
* Baud, Pierre-Alain (2008). *Nusrat Fateh Ali Khan: The Messenger of Qawwali*. Editions Demi-Lune. A biography of Nusrat.
* Varun Soni (2014). *Natural Mystics: The Prophetic Lives of Bob Marley and Nusrat Fateh Ali Khan*. Figueroa Press. Depicts Religious aspects of Artists lives, and how they used technology.
* Baud, Pierre Alain (2015). *Nusrat: The Voice of Faith*. Harper Collins India. A biography of Nusrat.

## Εξωτερικοί σύνδεσμοι
* ''Origin and History of the Qawwali'', Adam Nayyar, Lok Virsa Research Centre, Ισλαμαμπάντ. 1988.

## Παραπομπές


Κατηγορία:Πακιστανοί μουσικοί
Κατηγορία:Συνθέτες μουσικής ταινιών
Father of All Motherfuckers

**Father of All Motherfuckers**, (γνωστό κυρίως στην "καθαρή" μορφή του: Father of All...) είναι το επερχόμενο 13ο άλμπουμ της Αμερικάνικης πανκ ροκ μπάντας Green Day. Το άλμπουμ θα δημισιευτεί σε συνεργασία με την Reprise records στις 7 Φεβρουαρίου του 2020.

## Επιβεβαιωμένα τραγούδια
Σε μια συνέντευξη για το περιοδικό *[[Kerrang!]]* τον Σεπτέμβριο του 2019, το συγκρότημα ανακοίνωσε ότι το άλμπουμ θα περιλαμβάνει τα τραγούδια "Bulletproof Backpack", "Art of the Deal with the Devil", "Junkies on a High", "Sugar Youth", "Meet Me on the Roof" και το ομότιτλο τραγούδι. Στις 30 Σεπτεμβρίου 2019 οι Green Day ανακοίνωσαν συνεργασία με το Εθνικό Πρωτάθλημα Χόκεϊ. Στις 9 Οκτωβρίου κυκλοφόρησαν το τραγούδι "Fire, Ready, Aim".

## Παραπομπές


Κατηγορία:Δισκογραφία των Green Day
Revolution Radio

μικρογραφία|Το λογότυπο του συγκροτήματος γραμμένο με την γραμματοσειρά του εξωφύλλου του άλμπουμ.
Το **Revolution Radio**, είναι το δωδέκατο άλμπουμ του πανκ ροκ συγκροτήματος Green Day. Κυκλοφόρησε στις 7 Οκτωβρίου του 2016 Είναι το πρώτο άλμπουμ του συγκροτήματος από το 2009 στο οποίο συμμετέχουν μόνο τα 3 αρχικά μέλη του. (Ο Jason White έγινε μέλος της μπάντας το 2012 αλλά αργότερα επέστρεψε στην θέση του touring member χωρίς να έχει συμβάλει στην ηχογράφηση τραγουδιών) Το άλμπουμ πούλησε 95.000 κομμάτια την πρώτη εβδομάδα και έκανε το ντεμπούτο του στις Ηνωμένες Πολιτείες Αμερικής κατακτώντας την πρώτη θέση στο Billboard 200. Το Revolution Radio "σκόραρε" στην πρώτη θέση και σε άλλες χώρες όπως η Ηνωμένο Βασίλειο, Ιρλανδία, Ιταλία, Καναδάς, Νέα Ζηλανδία.

## Παραπομπές


Κατηγορία:Δισκογραφία των Green Day
Ραούλ Μπαένα

Ο **Χοσέ Ραούλ Μπαένα Ουρδιάλες** (*José Raúl Baena Urdiales,* γενν. 2 Μαρτίου 1989) είναι Ισπανός επαγγελματίας ποδοσφαιριστής, ο οποίος αγωνίζεται ως αμυντικός μέσος για τον Ατρόμητο. 

## Σταδιοδρομία σε συλλόγους

### Εσπανιόλ
Ξεκίνησε τη σταδιοδρομία του στην ακαδημία νέων της Μάλαγα και αργότερα πέρασε από τη Λα Μασία της Μπαρτσελόνα. Στη συνέχεια, το 2007, μεταπήδησε στην επίσης καταλανική Εσπανιόλ, σε ηλικία 18 ετών. Έκανε το ντεμπούτο του με την πρώτη ομάδα στις 4 Οκτωβρίου 2009, σε ένα αγώνα για τη Πριμέρα Ντιβισιόν εναντίον της Βιγιαρεάλ, παίζοντας στο δεύτερο ημίχρονο στην ισοπαλία με 0-0. 

Η Μπαένα έγινε γρήγορα αναπόσπαστο κομμάτι της πρώτης ομάδας και εναλλάσσοταν μεταξύ βασικού και αναπληρωματικού την πρώτη του σεζόν. Στις 12 Δεκεμβρίου 2009, η παράβαση πέναλτι που υπέπεσε στον Τσάβι της Μπαρτσελόνα, απέφερε το μοναδικό γκολ στην ήττα της ομάδας του στο τοπικό ντέρμπι. 

Ο Μπαένα χρησιμοποιήθηκε τακτικά από τον προπονητή Μαουρίσιο Ποτσετίνο στις σεζόν που ακολούθησαν, συχνά με ταίρι του στην μεσαία γραμμή έναν άλλο παίκτη προερχόμενο από τις ακαδημίες, τον Χάβι Μάρκεθ. Στις 21 Ιανουαρίου 2012, σημείωσε το πρώτο του γκολ στην κορυφαία κατηγορία, ανοίγοντας το σκορ σε μία νίκη με 3-0 επί της Γρανάδα. 

### Ράγιο Βαγιεκάνο
Στις 26 Ιουνίου 2013, ο Μπαένα υπέγραψε διετές συμβόλαιο με τη Ράγιο Βαγιεκάνο. Τη σεζόν 2014-15 σκόραρε δύο φορές σε 28 αγώνες, για να βοηθήσει την ομάδα του να τερματίσει 11η στο πρωτάθλημα και μετά την ολοκλήρωση του συμφώνησε σε διετή επέκταση του συμβολαίου του. 

### Γρανάδα
Ο Μπαένα εντάχθηκε στη Γρανάδα της Σεγούντα Ντιβισιόν το καλοκαίρι του 2017, συμφωνώντας σε τριετές συμβόλαιο. Κατά τη διάρκεια της μοναδικής του σεζόν στην ομάδα, ενήργησε ως αρχηγός της. 

#### Μέλμπουρν Βίκτορι (δανεισμός)
Το Σεπτέμβριο του 2018, μετακινήθηκε με μονοετή δανεισμό στη Μέλμπουρν Βίκτορι.   Σημείωσε το μοναδικό του γκολ στην Α-League την 1η Δεκεμβρίου, σε μία εντός έδρας νίκη με 4-0 επί της Γουέστερν Σίντνεϊ Γουόντερερς και αποχώρησε τον επόμενο Μάιο.  

### Ατρόμητος
Στις 5 Σεπτεμβρίου 2019, ο Μπαένα υπέγραψε μονοετές συμβόλαιο με τον Ατρόμητο.  

## Διεθνής σταδιοδρομία
Ο Μπαένα κέρδισε τη μοναδική συμμετοχή του για την Εθνική Ισπανίας U21 στις 28 Μαρτίου 2011, σε μία φιλική ισοπαλία με 0-0 εναντίον της Λευκορωσίας U21 που πραγματοποιήθηκε στο Αλκαλά ντε Ενάρες.  

## Παραπομπές

## Εξωτερικοί σύνδεσμοι
*   
*    
*   
* Προφίλ στο Transfermarkt.com 

Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ράγιο Βαγιεκάνο
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές Μέλμπουρν Βίκτορι ΦΚ
Κατηγορία:Ποδοσφαιριστές Πρωταθλήματος Αυστραλίας
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ανδαλουσιανοί ποδοσφαιριστές
Τζαλαντάρ

Το **Τζαλαντάρ** (παντζαμπικά:  (είναι πόλη (με καθεστώς δημοτικής επιχείρισης από το 1991) του βορειοδυτικού Ινδικού κρατιδίου του Παντζάμπ με 864.000 κατοίκους. Βρίσκεται σε υψόμετρο 242 μέτρων και εκτείνεται σε μια έκταση 110 τ.χλμ. Το 2011 είχε πληθυσμό 873.725 κατοίκων και πληθυσμιακή πυκνότητα που φτάνει τους 7.943 κατοίκους ανά τετραγωνικό χιλιόμετρο. Βρίσκεται στην επαρχία Τζαλαντάρ.

Είναι η διοικητική έδρα της ομώνυμης επαρχίας. Στο Τζαλαντάρ υπάρχουν βιομηχανίες ζάχαρης, κονσερβοποίησης, κλωστοϋφαντουργίας και κατεργασίας μεταλλευμάτων. Η πόλη είναι γνωστή για την παραδοσιακό στυλ γλυπτικής από ελεφαντόδοντο.

## Κλίμα
Το κλίμα στο Τζαλαντάρ είναι υποτροπικό. Κατά την διάρκεια της εποχής των μουσώνων, δηλαδή τον Ιούνιο, τον Ιούλιο και τον Αύγουστο, πέφτει το μεγαλύτερο μέρος της βροχόπτωσης του έτους. Οι υπόλοιποι 9 μήνες είναι σε μεγάλο βαθμό ξηροί, αν και το χειμώνα η πόλη επηρεάζεται περιοδικά από κύματα κακοκαιρίας. Η μέση ετήσια βροχόπτωση είναι 769 χιλιοστόμετρα. Η μέση ετήσια θερμοκρασία φτάνει τους 23.9 °C. Οι θερμότεροι μήνες είναι ο Μάιος και ο Ιούνιος, αμέσως πριν τους μουσώνες, όπου η θερμοκρασία συχνά υπερβαίνει τους 40 βαθμούς Κελσίου. Τον χειμώνα η θερμοκρασία μπορεί να υποχωρήσει κάτω από 10 βαθμούς Κελσίου τη νύχτα.

## Γιοι και κόρες της πόλης
* Ουασίμ Σατζάντ (1941), πακιστανός πολιτικός

## Εξωτερικοί σύνδεσμοι
* 
* Ιστοσελίδα της Δημοτικής Επιχείρησης του Τζαλαντάρ

Κατηγορία:Πόλεις του Παντζάμπ (Ινδία)
Κατηγορία:Παντζάμπ (Ινδία)
Ρουναίικα Αρκαδίας

Τα **Ρουναίικα** είναι χωριό της Βόρειας Κυνουρίας στο Νομό Αρκαδίας. Υπάγονται στην τοπική κοινότητα Δολιανών. Βρίσκονται στην επαρχιακή οδό Άστρους-Τρίπολης, 5 χιλιόμετρα μετά τα Κάτω Δολιανά. Το 2021 αριθμούσαν 9 κατοίκους. Κύρια ασχολία των κατοίκων είναι η ελαιοκομία και η κτηνοτροφία.

## Εξέλιξη πληθυσμού

## Παραπομπές


Κατηγορία:Δήμος Βόρειας Κυνουρίας
Κατηγορία:Χωριά της περιφερειακής ενότητας Αρκαδίας
Παρκ Τσάνγιολ

Ο **Παρκ Τσάν-γιολ**, (Κορεατικά: 박찬열 Αγγλικά: Park Chanyeol) ευρύτερα γνωστός ως **Chanyeol**, είναι Νοτιοκορεάτης ραπερ του κορεάτικου μουσικού συγκροτήματος Exo, καθώς και τραγουδιστής και ηθοποιός.

## Φιλμογραφία
### Ταινία
*2015 - Salut d'Amour
*2016 - So I Married an Anti-fan

### Τηλεοπτικές σειρές
*2008 - High Kick!
*2012 - To The Beautiful You
*2013 - Royal Villa
*2015 - Exo Next Door
*2017 - Missing 9
*2018 - Memories of the Alhambra

## Παραπομπές


Κατηγορία:Νοτιοκορεάτες τραγουδιστές
Κατηγορία:Νοτιοκορεάτες ηθοποιοί κινηματογράφου
Κατηγορία:Νοτιοκορεάτες ηθοποιοί τηλεόρασης
Τζαλερμπόλ Μαλαχάμ

Η **Τζαλερμπόλ Μαλαχάμ** (เฉลิมพล มาลาคำ) είναι Ταϊλανδέζα τραγουδίστρια και ηθοποιός.
## Δισκογραφία
* Tam Jai Mae Terd Nong
* Ror Mia Phee Pler
* Ar Dia Rak Wan Khao Phan Sa
* Pued Tam Nan Bak Job Loey
* Kid Hod Pla Keng
* Sieng Jak Phoo Yai Baan

## Παραπομπές


Κατηγορία:Ταϊλανδοί τραγουδιστές
Κατηγορία:Ταϊλανδοί ηθοποιοί
Νισέμι

Η **Νισέμι** είναι δήμος της Ιταλικής επαρχίας της Καλτανισσέττα στην περιφέρεια της Σικελίας στην νότια Ιταλία. Ο πληθυσμός της πόλης είναι 27.558 κάτοικοι, βρίσκεται πολύ κοντά στην Τζέλα και την Καλτατζιρόνε και απέχει 90 χιλιόμετρα από την Κατάνια. Το όνομα της έχει Αραβική προέλευση και προσδιορίζει έναν μοναδικό τύπο δέντρου. Όταν ξέσπασε ο Β΄ Παγκόσμιος Πόλεμος η 12η Αεροπορική Δύναμη των Η.Π.Α. κατασκεύασε ένα πολεμικό αεροδρόμιο για να το χρησιμοποιήσει στην Ιταλική εκστρατεία. Μετά την λήξη του πολέμου η περιοχή αναδιαμορφώθηκε και δεν υπάρχουν σήμερα ενδείξεις για την ύπαρξη του αεροδρομίου. 

## Ναυτική βάση των Η.Π.Α.
Το Πολεμικό Ναυτικό των ΗΠΑ κατασκεύασε μια στρατιωτική βάση την *"MUOS"* με στόχο την επικοινωνία με τα πλοία (2017), η κεραία φτάνει σε ύψος 252 μέτρα και βρίσκεται στην θέση *"37°7'32"N 14°26'11"E"*. Στις περιοχές αυτές έχει ξεκαθαριστεί απόλυτα, «ο διοικητής των ΗΠΑ έχει την απόλυτη στρατιωτική ευθύνη πάνω στο προσωπικό, τους εξοπλισμούς και τις επιχειρήσεις των ΗΠΑ», με τη μοναδική υποχρέωση «να ενημερώνει από πριν τον Ιταλό διοικητή για κάθε σημαντική δραστηριότητα των ΗΠΑ». Η νέα βάση έφερε πολλές διαμαρτυρίες από τους ακτιβιστές που ισχυρίστηκαν ότι καταστρέφεται το περιβάλλον, ζήτησαν την απαγόρευση της επικοινωνίας ανάμεσα στην βάση και τα πλοία στην Μέση Ανατολή. Οι ισχυρισμοί τους ωστόσο δεν αποδείχτηκαν ποτέ, η νέα εγκατάσταση *"MUOS"* ήταν αναβάθμιση της παλιότερης και δεν είχε στόχο την επικοινωνία με τα πλοία. Οι κάτοικοι του Νισέμι ισχυρίστηκαν ότι η κυβέρνηση του Σίλβιο Μπερλουσκόνι δεν ζήτησε τη γνώμη τους πριν παραχωρήσει στο Ναυτικό των Η.Π.Α. την περιοχή.

## Κατολισθήσεις 2026
 
Μετά από σφοδρές καταιγίδες στη Σικελία, σχηματίστηκε μια τεράστια κατολίσθηση στην πόλη. Από τις 24 Ιανουαρίου, το έδαφος έχει αρχίσει να υποχωρεί σε τμήματα της περιοχής.
Επίσης σπίτια έχουν καταρρεύσει, ενώ άλλα 
κινδυνεύουν να καταρρεύσουν στην πλαγιά μήκους περίπου τεσσάρων χιλιομέτρων. Περισσότεροι από 1.500 άνθρωποι έχουν εκκενωθεί από τις αρχές. Η ζημιά έχει εκτιμηθεί ότι ανέρχονται σε περίπου 1,5 δισεκατομμύρια ευρώ.
## Παραπομπές

 
## Πηγές
* Maurer, Maurer: Air Force Combat Units of World War II. Maxwell AFB, Alabama: Office of Air Force History, 1983.
* Nadeau, Barbie Latza (April 28, 2015): "The Tiny Italian Town Killing the U.S. Navy's Surveillance Plans". The Daily Beast. 

## Εξωτερικοί σύνδεσμοι
* Ναυτικά Δορυφορικά Προγράμματα

Κατηγορία:Δήμοι της Επαρχίας της Καλτανισσέττα
Διαμαντίδης

Το ελληνικό επώνυμο **Διαμαντίδης** μπορεί να αναφέρεται σε κάποιο από τα παρακάτω πρόσωπα:

* Γεώργιος Διαμαντίδης (19ος αι.), τυπογράφος της Βενετίας
* Γιάννης Διαμαντίδης (γενν. 1948), βουλευτής Β΄ Πειραιώς και υπουργός
* Δημήτρης Διαμαντίδης (γενν. 1980), καλαθοσφαιριστής
* Δημήτριος Διαμαντίδης (1871-1926), πολιτικός μηχανικός, στενός συνεργάτης του Ελευθερίου Βενιζέλου και υπουργός Συγκοινωνιών
* Δημήτριος Ι. Διαμαντίδης (1910-1995), πολιτικός, βουλευτής Πειραιά 
* Ηλίας Διαμαντίδης, αγωνιστής ναυτικός στην Επανάσταση του 1821 από την Κάσο

## Δείτε επίσης
* Δέσπω Διαμαντίδου

Κατηγορία:Ελληνικά επώνυμα
Σαν Κατάλντο

Το **Σαν Κατάλντο** είναι Δήμος της Ιταλικής επαρχίας της Καλτανισσέττα στην Περιφέρεια Σικελία στην νότια Ιταλία. Το Σαν Κατάλντο ιδρύθηκε από τον Νίκολο Γκαλέτι (18 Ιουλίου 1607) ύστερα από άδεια που πήρε από τον Φίλιππο Γ' της Ισπανίας. Οι αρχαιολόγοι έχουν βρει ίχνη οικισμών που χρονολογούνται από τον 6ο αιώνα π.Χ. κατά τη διάρκεια ανασκαφών κοντά στη Βασαλλάγκι, 5 χλμ. Ανατολικά του Σαν Καταλντό. Η εξέλιξη της πόλης ήταν ταχύτατη, έφτασε τους 772 κατοίκους (1623), τους 1.607 κατοίκους (1651), τους 3.066 κατοίκους (1699) και τους 23.486 κατοίκους (1921). Ο σημερινός πληθυσμός της πόλης είναι 23.603 κάτοικοι (Απογραφή 2013).

## Παραπομπές
 		


## Εξωτερικοί σύνδεσμοι

*Ο τουρισμός στο Σαν Κατάλντο 

Κατηγορία:Δήμοι της Επαρχίας της Καλτανισσέττα
Αλαρό

Το **Αλαρό** (ισπανικά: *Alaró*) είναι μια ισπανική πόλη και δήμος, που βρίσκεται στο δυτικό τμήμα της Μαγιόρκα, στις Βαλεαρίδες Νήσους. Συνορεύει με τους δήμους Κονσέλ, Μπινισαλέμ, Γιοσέτα, Μανκόρ ντελ Βάγιε, Εσκόρκα, Μπουνιόλα και Σάντα Μαρία ντελ Καμίνο.

## Ιστορικά στοιχεία
Η καταγωγή της πόλης χρονολογείται στην ισλαμική εποχή, στην αγροικία του *Ολορόν*. Η πρώτη τεκμηριωμένη ιστορία της ξεκινά το δέκατο τρίτο αιώνα, κατά τη διάρκεια της ανακατάληψης της Μαγιόρκα, όπου έχουμε πληροφορίες για την ύπαρξη του κάστρου της πόλης στο κέντρο της. Κατά τη διάρκεια της κατοχής του Βασιλείου της Μαγιόρκα από την Αραγονία, οι Μουσουλμάνοι κάτοικοι αντιστάθηκαν στο Κάστρο του Αλαρό -ένα από τα μοναδικά κάστρα Roquers στη Μαγιόρκα, ενώ θεωρείται ως ένα από τα τελευταία μέρη όπου συνέβη η χριστιανική επανάκτηση.

Η πόλη ήταν η πρώτη που απέκτησε ένα αστικό δίκτυο ηλεκτρικής ενέργειας στο νησί, γεγονός το οποίο εγκαινιάστηκε στις 15 Αυγούστου 1901. Επί του παρόντος, το ηλεκτρικό δίκτυο είναι ενωμένο με το υπόλοιπο νησί, αλλά ως ένδειξη του πόσο σημαντικό ήταν για το νησί της Μαγιόρκα, στις 8 Μαΐου 2000, το Συμβούλιο του Νησιού της Μαγιόρκα χαρακτήρησε τον πύργο του παλιού εργοστασίου ως μνημείο πολιτιστικού ενδιαφέροντος.

## Οικονομία
Μια από τις σημαντικότερες οικονομικές δραστηριότητες για χρόνια στο Αλαρό ήταν η βιομηχανία υποδημάτων. Ο Δήμος του Αλαρό είχε κάποτε περίπου 30 εργοστάσια και πάνω από 2.000 άτομα εργαζόμενους σε αυτή τη δραστηριότητα. Σήμερα, η βιομηχανία αυτή έχει μειωθεί στο ελάχιστο, καθώς υπάρχει μία μόνο σημαντική εταιρεία σε αυτόν τον τομέα. Παλαιότερα υπήρχαν επίσης σημαντικά ορυχεία λιγνίτη, τα οποία σχετίζονταν με δραστηριότητες παραγωγής και διανομής ηλεκτρικής ενέργειας. Για κάποιο χρονικό διάστημα ανήκαν στην εταιρεία ηλεκτρισμού GESA (τώρα μέρος του ομίλου Endesa)

Σήμερα, η πόλη του Αλαρό, όπως και πολλές άλλες στο νησί, έχει γίνει μια προαστιακή πόλη, με τους περισσότερους κατοίκους της να εργάζονται στην πρωτεύουσα του νησιού (Πάλμα ντε Μαγιόρκα).

## Παραπομπές


Κατηγορία:Μαγιόρκα
Κατηγορία:Πόλεις της Ισπανίας
Τζέιμς ΜακΚόνβιλ

Ο **Τζέιμς Τσαρλς ΜακΚόνβιλ** (αγγλικά: *James Charles McConville*) είναι ένας Αμερικανός στρατηγός, ο οποίος κατέχει το αξίωμα του Αρχηγού του Στρατού Ξηράς των Ηνωμένων Πολιτειών. Από τις 16 Ιουνίου 2017 ως τις 26 Ιουλίου 2019 κατείχε τη θέση του Υπαρχηγού του Στρατού Ξηράς, ενώ προηγουμένως ήταν Αναπληρωτής Αρχηγός Προσωπικού του Στρατού Ξηράς (G1). Στο σημερινό πόστο του βρίσκεται από τις 9 Αυγούστου 2019.

## Πρώιμα χρόνια και εκπαίδευση
Ο ΜακΚόνβιλ γεννήθηκε στο Κουίνσιτης Μασαχουσέτης στις 16 Μαρτίου 1959. Αποφοίτησε από τη Στρατιωτική Ακαδημία των Ηνωμένων Πολιτειών το 1981 και ανέλαβε καθήκοντα αξιωματικού πεζικού στο Στρατό Ξηράς των Ηνωμένων Πολιτειών. Έλαβε πτυχίο από την Στρατιωτική Ακαδημία των Ηνωμένων Πολιτειών, μεταπτυχιακό στην Αεροδιαστημική Μηχανική από το Ινστιτούτο Τεχνολογίας της Γεωργίας και το 2002 υπήρξε Συνεργάτης Εθνικής Ασφάλειας στο Πανεπιστήμιο του Χάρβαρντ.

## Στρατιωτική καριέρα
Οι διοικητικές θέσεις του ΜακΚόνβιλ περιλαμβάνουν: Γενικός Διοικητής της 101ης Αερομεταφερόμενης Μεραρχίας, όπου επίσης διετέλεσε Γενικός Διοικητής της Ενιαίας Κοινής Ομάδας Κρούσης-101 (Επιχείρηση Διαρκής Ελευθερία), Αναπληρωτής Γενικός Διοικητής της Ενιαίας Κοινής Ομάδας Κρούσης-101 (Επιχείρηση Διαρκής Ελευθερία), Διοικητής της 4ης Ταξιαρχίας, της 1ης Μεραρχίας Ιππικού (Επιχείρηση Ελευθερία του Ιράκ), Διοικητής της 2ης Μοίρας, της 17ης Μεραρχίας Ιππικού, της 101ης Αερομεταφερόμενης Μεραρχίας; και Διοικητής του Στρατεύματος C, 2ης Μοίρας, 9ης Μεραρχίας Ιππικού, 7ου Τμήματος Πεζικού.

Από τις σημαντικότερες θέσεις που έχει αναλάβει ο ΜακΚόνβιλ είναι αυτές του Υπαρχηγού του Στρατού Ξηράς, του Επικεφαλής Νομοθετικού Συνδέσμου, του Εκτελεστικού Αξιωματικού στον Υπαρχηγό του Στρατού Ξηράς, του J5 στρατηγικού προγραμματιστή για την Διοίκηση Ειδικών Επιχειρήσεων των ΗΠΑ κλπ.

Ο ΜακΚόνβιλ είναι άριστος πιλότος ελικοπτέρων, πιστοποιημένος στο χειρισμό του OH-58 Kiowa Warrior, του AH-64D Longbow Apache, του AH-6, του AH-1 Cobra και άλλων αεροσκαφών.

## Παραπομπές


Κατηγορία:Αμερικανοί στρατηγοί
Μιέσκο Α΄ ο Λεπτόπους

O **Μιέσκο Α΄** ο *Λεπτόπους*, πολων. Mieszko IV Plątonogi (π. 1130 – 16 Μαΐου 1211) από τον Οίκο των Πιαστ-Σιλεσίας ήταν, ως Μιέσκο Δ΄, δούκας της Κρακοβίας και υψηλός δούκας της Πολωνίας (1210-11). Επίσης, ως Μιέσκο Α΄, δούκας της Σιλεσίας (1163-73, μαζί με τον μεγαλύτερο αδελφό του), δούκας του Ρατσίμπους (1173-1211) και δούκας του Οπόλε (1202-11). Ως μέλος του Οίκου των Πιαστ-Σιλεσίας είναι ο Μιέσκο Δ΄, ενώ ως ιδρυτής του κλάδου Σιλεσίας-Οπόλε είναι ο Μιέσκο Α΄.

## Βιογραφία
Ήταν ο δευτερότοκος γιος του Βλάντισλαφ Β΄ του *Εξόριστου* υψηλού δούκα της Πολωνίας & δούκα της Σιλεσίας και της Αγνής των Μπάμπενμπεργκ, κόρης του Λεοπόλδου Α΄ μαργράβου της Αυστρίας. Ο αδελφός της Ερρίκος Β΄ δούκας της Αυστρίας νυμφεύτηκε τη Θεοδώρα Κομνηνή.

## Οικογένεια
Νυμφεύτηκε το 1178 τη Λουντμίλα, αγνώστου καταγωγής. Το όνομά της υπάρχει μόνο στους Πρεμυσλίδες της Βοημίας, μάλλον όμως ήταν κόρη του Όθωνα Γ΄ Ντέτλεμπ δούκα του Ολομόουτς. Είχε τέκνα:
* Καζιμίρ Α΄ π.1178/9-1230, δούκας του Οπόλε & Ρατσίμπους.
* Λουντμίλα απεβ. μετά το 1200.
* Αγνή απεβ, μετά το 1200.
* Ευφροσύνη απεβ. μετά το 1200.
* Ρύκσα απεβ. μετά το 1239.

## Παραπομπές


## Πηγές
* Monumenta Poloniae Historica, August Bielowski, ed., volume II, Lviv 1872, p. 876.
* Marek, Miroslav. "Complete Genealogy of the House of Piast". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

Κατηγορία:Οίκος των Πιαστ-Σιλεσίας
Κατηγορία:Βασιλείς της Πολωνίας
Μεταφορά στο Εθνικό Δίκαιο (νομική)

Στο δίκαιο της Ευρωπαϊκής Ένωσης, η **μεταφορά** είναι μια διαδικασία, με την οποία τα κράτη μέλη της Ευρωπαϊκής Ένωσης δίνουν ισχύ σε μια οδηγία με τη λήψη κατάλληλων μέτρων εφαρμογής. Η μεταφορά στο Εθνικό Δίκαιο γίνεται συνήθως είτε από πρωτογενή νομοθεσία είτε από Παράγωγο (ή Δευτερογενές) Δίκαιο. 

Η Ευρωπαϊκή Επιτροπή παρακολουθεί εκ του σύνεγγυς την έγκαιρη, και σωστή υλοποίηση της μεταφοράς στο Εθνικό Δίκαιο, και την σωστή εφαρμογή της, ώστε να επιτευχθούν τα επιδιωκόμενα αποτελέσματα. Εσφαλμένη μεταφορά μπορεί να προκύψει από αδράνεια (με εξαίρεση ορισμένες διατάξεις), αποκλίσεις (άλλο πεδίο, ορισμός ή απαίτηση),  " επιχρύσωση " (υπέρβαση των απαιτήσεων της οδηγίας), "διπλοπαρκάρισμα" (επικάλυψη μεταξύ των υφισταμένων εθνικών νομοθεσιών και της μεταφερθείσας οδηγίας), ή "κανονιστική παρεκτροπή" (υπερβολική εφαρμογή ή κατάσταση αβεβαιότητας όσον αφορά την κατάσταση του κανονισμού). 

Η Ευρωπαϊκή Επιτροπή μπορεί να προσφύγει στο Δικαστήριο των Ευρωπαϊκών Κοινοτήτων κατά κρατών που δεν έχουν μεταφέρει επαρκώς τις οδηγίες. Επιπρόσθετα, κάθε φυσικό πρόσωπο ή επιχείρηση ενός Κράτους Μέλους μπορεί να υποβάλει καταγγελία στην Επιτροπή σχετικά με την εσφαλμένη ή καθυστερημένη μεταφορά μιας οδηγίας της ΕΕ ή "για οποιοδήποτε μέτρο (νομοθετικής, κανονιστικής ή διοικητικής πράξης) ή πρακτική που αποδίδεται σε Κράτος Μέλος, τα οποία θεωρούν ασυμβίβαστα με μια διάταξη ή μια αρχή του Κοινοτικού Δικαίου". 

Η Επιτροπή δημοσιεύει μια ετήσια έκθεση που συνοψίζει τον τρόπο με τον οποίο μεταφέρθηκε η νομοθεσία της ΕΕ, με στατιστικές σχετικά με τον αριθμό και τον τύπο των παραβάσεων, ανά χώρα και τομέα. 

## Βιβλιογραφικές Αναφορές

Κατηγορία:Δίκαιο της Ευρωπαϊκής Ένωσης
Ερρίκος Β΄ ο Ευσεβής

Ο **Ερρίκος Β΄** ο *Ευσεβής*, πολων. Henryk II Pobożny (1196 - 9 Απριλίου 1241) από τον Οίκο των Πιαστ-Σιλεσίας ήταν δούκας της Σιλεσίας στο Βρότσλαφ, δούκας της Κρακοβίας (και έτσι υψηλός δούκας όλων των Πολωνιών) και δούκας της νότιας Μεγάλης Πολωνίας (1238-41). Έγινε αντιβασιλιάς στο Σαντομίερς και στο Οπόλε-Ρατσίμπους της Άνω Σιλεσίας (1238-39). Το 2015 η Ρωμαιοκαθολική επισκοπή της Λεγκνίτσα ζήτησε να του δοθεί ο τίτλος του *ευλογημένου* και έλαβε τον τίτλο του *υπηρέτη του Θεού*.

## Βιογραφία
Ήταν ο πρωτότοκος γιος του Ερρίκου Α΄ του *Γενειοφόρου* και της Αγίας Χέντβιχ των Άντεχς, κόρης του Μπέρτχολντ, δούκα της Μερανίας.

## Οικογένεια
Νυμφεύτηκε π. το 1216 την Άννα των Πρεμυσλιδών, κόρη του Ότακαρ Α΄ της Βοημίας και είχε τέκνα:
* Γερτρούδη π.1219-1244/7, παντρεύτηκε τον Μπολέσλαφ Α΄ δούκα της Μαζοβίας.
* Κωνσταντία π.1221-7 - 1257, παντρεύτηκε τον Καζιμίρ Α΄ δούκα της Κουγιάβια.
* Μπολέσλαφ Β΄ ο *Φαλακρός* π.1220/5-1278, δούκας του Βρότσλαφ.
* Μιέσκο π.1223/7-1242, δούκας του Λούμπους.
* Ερρίκος Γ΄ ο *Λευκός* π.1227/30-1266, δούκας του Βρότσλαφ.
* Ελισάβετ π.1232-1265, παντρεύτηκε τον Πσέμισλ Α΄ δούκα της Μεγάλης Πολωνίας.
* Κορράδος Α΄ π.1228/31-1273/4, δούκας του Γκλόγκουφ. Ιδρυτής του κλάδου Σιλεσίας-Γκλόγκουφ.
* Λαδίσλαος π.1237-1270, πρίγκιπας-αρχιεπίσκοπος του Σάλτσμπουργκ, επίσκοπος του Μπάμπεργκ & Πάσσαου, καγκελάριος της Βοημίας.
* Αγνή 1236-1277, ηγουμένη στο αββαείο της Αγ Κλάρας στο Τρέμπνιτς.
* Χέντβιχ 1238/41-1318, ηγουμένη στο αββαείο της Αγ. Κλάρας στο Βρότσλαφ.

## Πηγές
* Encyklopedia Powszechna PWN Warsaw 1975 vol. III page 505
* Historyczne, Polskie Towarzystwo (1961). Mowia, wieki: magazyn historyczny (in Polish). Państwowe Zakłady Wydawn. Szkolnych. p. 52.

## Παραπομπές


Κατηγορία:Οίκος των Πιαστ-Σιλεσίας
Μιχάλι Κόρχουτ

Ο **Μιχάλι Κόρχουτ** (*Mihály Korhut*) (γενν. 1 Δεκεμβρίου 1988, Ντέμπρετσεν) είναι Ούγγρος επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για τη Ντέμπρετσενι ΒΣΚ.

## Σταδιοδρομία σε συλλόγους

### Ντέμπρετσενι
Την 1η Αυγούστου 2009 ο Κόρχουτ έκανε το ντεμπούτο του για την Ντέμπρετσενι στην εντός έδρας νίκη με 2-0 επί της Λόμπαρτν Πάπα, μπροστά σε 3000 θεατές. Την 1η Μαΐου 2012 κέρδισε το Κύπελλο Ουγγαρίας 2011-12 με τη Ντέμπρετσενι, κερδίζοντας στον τελικό τηn ΜΤΚ Βουδαπέστης στη διαδικασία των πέναλτι. Αυτό ήταν το πέμπτο κύπελλο για τη Ντέμπρετσενι. Στις 12 Μαΐου 2012, ο Κόρχουτ κέρδισε το πρωτάθλημα Ουγγαρίας με τη Ντέμπρετσενι, αφού κέρδισε την Πέτσι Μέτσεκ στον 28ο γύρο του πρωταθλήματος με 4-0, το οποίο είχε ως αποτέλεσμα τον έκτο τίτλο πρωταθλήματος για την ομάδα. 

### Χάποελ Μπερ Σεβά
Στις 29 Αυγούστου 2016, υπέγραψε τριετές συμβόλαιο με την ισραηλινή Χάποελ Μπερ Σεβά, με κόστος μεταγραφής 500.000 ευρώ. 

### Άρης Θεσσαλονίκης
Στις 12 Ιανουαρίου 2019, υπέγραψε συμβόλαιο με τον Άρη, με ελεύθερη μεταγραφή. Στις 5 Μαΐου 2019, στο τελευταίο ματς της σεζόν, ο Κόρχουτ σημείωσε το πρώτο του γκολ για την ομάδα, σε μια αξιοσημείωτη νίκη με 7-2 επί της Ξάνθης.

### Ντέμπρετσενι
Στις 22 Ιουλίου 2020, υπέγραψε συμβόλαιο με την Ντέμπρετσενι ΒΣΚ, με ελεύθερη μεταγραφή.

## Εθνική ομάδα
Ο Κόρχουτ επιλέχθηκε στην Εθνική Ουγγαρίας για το Ευρωπαϊκό Πρωτάθλημα του 2016. Αγωνίστηκε στον τελευταίο αγώνα της φάσης ομίλων, μία ισοπαλία με 3-3 εναντίον της Εθνικής Πορτογαλίας στις 22 Ιουνίου 2016. 

## Διακρίσεις

### Συλλογικές

; Ντέμπρετσενι 

* Πρωτάθλημα Ουγγαρίας (3): 2009-10, 2011-12, 2013-14, 2015-16 
* Κύπελλο Ουγγαρίας (2): 2009-10, 2011-12, 2012-13 

; Χάποελ Μπερ Σεβά 

* Κύπελλο Τότο (1): 2016-17 
* Πρωτάθλημα Ισραήλ (1): 2016-17, 2017-18 
* Σούπερ Καπ Ισραήλ (1): 2017 
  
## Παραπομπές


## Εξωτερικοί σύνδεσμοι
* Επίσημος ιστότοπος Ντέμπρετσενι  
* Hivatasos Labdarugok Szervezete  
* Επίσημος ιστότοπος της UEFA 
* Προφίλ στο magyarfutball.hu 
* Προφίλ στο Transfermarkt.com

Κατηγορία:Ούγγροι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ουγγαρίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ντέμπρετσενι ΒΣΚ
Κατηγορία:Ποδοσφαιριστές Α΄ Κατηγορίας Ουγγαρίας
Κατηγορία:Ποδοσφαιριστές Καποσβάρι Ράκοτσι ΦΚ
Κατηγορία:Ποδοσφαιριστές Χάποελ Μπερ Σεβά
Κατηγορία:Ποδοσφαιριστές Πρέμιερ Λιγκ Ισραήλ
Κατηγορία:Ξένοι ποδοσφαιριστές στο Ισραήλ
Κατηγορία:Ούγγροι ποδοσφαιριστές στο εξωτερικό
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Β΄ Κατηγορίας Ουγγαρίας
Ερρίκος Α΄ ο Γενειοφόρος

Ο **Ερρίκος** ο *Γενειοφόρος*, πολων. Henryk Brodaty (π. 1165/70 - 19 Μαρτίου 1238) από τον Οίκο των Πιαστ-Σιλεσίας ήταν δούκας του Βρότσλαφ (στη Σιλεσία) (1201-28), του Οπόλε (1201-02), του Κάλις (1206-07, 34). Επίσης ήταν δούκας της Κρακοβίας και ως τέτοιος ήταν υψηλός δούκας της Πολωνίας (1232-38). Έγινε δούκας της Μεγάλης Πολωνίας (1232-38).

## Βιογραφία
Ήταν ο δευτερότοκος γιος του Μπολέσλαφ Α΄ δούκα του Βρότσλαφ και της Χριστίνας, μάλλον από τον Οίκο του Έβερσταϊν ή του Χόμπουρκ ή του Πάππενχαϊμ.

## Οικογένεια
Νυμφεύτηκε το 1188 την Αγία Χέντβιχ των Άντεχς, κόρη του Μπέρτολτ δούκα της Μερανίας και είχε τέκνα:
* Αγνή π.1190-1214, απεβ. 24 ετών.
* Ερρίκος Β΄ ο *Ευσεβής* π.1196-1241, δούκας του Βρότσλαφ.
* Κορράδος ο *Σγουρός* π.1198-1213, πρίγκιπας.
* Γερτρούδη π.1200-1268, ηγουμένη στο αββαείο του Τρέμπνιτς.
* Μπολέσλαφ π.1191-1206/08 απεβ. 15-17 ετών, Σοφία π.1200-1214 απεβ. το πολύ 14 ετών, Βλάντισλαφ 1908-1214/17 απεβ. 6-9 ετών.

## Παραπομπές


## Πηγές
* Cawley, Charles; Foundation for Medieval Genealogy, Medieval Lands Project; Silesia v3.0; Dukes of Breslau (Wrocław) and Lower Silesia 1163-1278 (Piast) (Chap 4); Heinrich I Duke of Lower Silesia; retrieved May 2015.

Κατηγορία:Οίκος των Πιαστ-Σιλεσίας
Βολέσλαος Α΄ ο Υψηλός

Ο **Βολέσλαος Α΄** ο *Υψηλός*, πολων. Bolesław I Wysoki (1127 - 7/8 Δεκεμβρίου 1201) από τον Οίκο των Πιαστ-Σιλεσίας ήταν δούκας του Βρότσλαφ (1163-1201).

## Βιογραφία
Ήταν ο πρωτότοκος γιος του Βλάντισλαφ Β΄, υψηλού δούκα της Πολωνίας & δούκα της Σιλεσίας και της Αγνής των Μπάμπενμπεργκ, κόρης του Λεοπόλδου Γ΄, μαργράβου της Αυστρίας. Ο αδελφός της Αγνής, Ερρίκος Β΄, δούκας της Αυστρίας, είχε νυμφευτεί τη Θεοδώρα Κομνηνή.

## Οικογένεια
Νυμφεύτηκε πρώτα το 1142 τη Ζβενισλάβα των Ρουρικιδών (απεβ. π. 1155), κόρη του Βσέβολοντ Β΄, μεγάλου πρίγκιπα του Κιέβου & πρίγκιπα του Τσερνίγκοφ (γιου της Θεοφανούς Μουζάλωνος) και είχε τέκνα:
* Γιαρόσλαφ 1143-1201, δούκας του Οπόλε & επίσκοπος του Βρότσλαφ.
* Όλγα π. 1155-1175/80.

Το 1157 ο Μπόλεσλαβ Α΄ έκανε δεύτερο γάμο με τη Χριστίνα (απεβ. 1204/8) από τη Γερμανία. Ο ιστορικός Καζιμίερζ Γιασίνσκι τη θεωρεί μέλος ενός Οίκου μεταξύ των Έβερσταϊν, Χόμπουργκ ή Πάπενχαϊμ. Είχε τέκνα:
* Μπολέσλαφ 1157/63-1175/81.
* Αδελαΐδα Ζμπυσλάβα μετά το 1165-μετά το 1273, παντρεύτηκε τον Ντίπολντ Γ΄ των Πρεμυσλιδών, πρίγκιπα.
* Κορράδος 1158/68-1175/90.
* Γιαν 1161/9-1174.
* Μπέρτα π. 1167-μετά το 1200.
* Ερρίκος Α΄ 1165/70-1238, δούκας της Σιλεσίας στο Βρότσλαφ, δούκας της Κρακοβίας (υψηλός δούκας της Πολωνίας).
* Βλάντισλαβ μετά το 1180-πριν το 1199.

## Παραπομπές σημειώσεις


## Πηγές
* Andrzej Chwalba (2000). Wydawnictwo Literackie (ed.). Kalendarium Historii Polski (in Polish). Kraków. pp. :51–52. ISBN 83-08-03136-6.

Κατηγορία:Οίκος των Πιαστ-Σιλεσίας
Οδηγία 2001/83/ΕΚ

**Η Οδηγία 2001/83/ΕΚ** του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικα για τα φάρμακα που προορίζονται για ανθρώπινη χρήση. Η οδηγία ασχολήθηκε με τις διαφορές μεταξύ ορισμένων εθνικών διατάξεων, ιδίως μεταξύ των διατάξεων σχετικών με φαρμακευτικά προϊόντα, οι οποίες επηρέασαν άμεσα τη λειτουργία της εσωτερικής αγοράς της Ευρωπαϊκής Ένωσης .

## Δείτε Επίσης

* EudraLex 
* Η Οδηγία 65/65/ΕΟΚ1 απαιτεί προηγούμενη έγκριση για την εμπορία φαρμακευτικών ιδιοσκευασμάτων 
* Οδηγία 75/318/ΕΟΚ 
* Η Οδηγία 75/319/ΕΟΚ, απαιτεί οι αιτήσεις αδειών κυκλοφορίας να καταρτίζονται μόνο από ειδικευμένους εμπειρογνώμονες 
* Οδηγία 93/41/ΕΟΚ 
* Οδηγίας 2001/20/ΕΚ 
* Κανονισμός θεραπευτικών προϊόντων 
* Ευρωπαϊκός Οργανισμός Φαρμάκων

## Βιβλιογραφικές Αναφορές

* Η οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικα για τα φάρμακα που προορίζονται για ανθρώπινη χρήση http://eur-lex.europa.eu/LexUriServ/LexUriServ.do?uri=CELEX:32001L0083:EN:HTML

Κατηγορία:Υγεία στην Ευρωπαϊκή Ένωση
Κατηγορία:Δίκαιο της Ευρωπαϊκής Ένωσης
Πυργί (αποσαφήνιση)

Με την ονομασία **Πυργί** αναφέρονται οι παρακάτω οικισμοί της Ελλάδας:

* Πυργί Αιτωλοακαρνανίας
* Πυργί Ευβοίας
* Πυργί Ηλείας
* Πυργί Θεσπρωτίας
* Πυργί Κέρκυρας
* Πυργί Λέσβου
* Πυργί Χίου

αλλά και η νησίδα Πυργί ή Άγιος Ευστάθιος Κιμώλου

Κατηγορία:Αποσαφηνίσεις ελληνικών τοπωνυμίων
Οδηγία Ορθής Κλινικής Πρακτικής

Η **Οδηγία για την Ορθή Κλινική Πρακτική** (οδηγία 2005/28/ΕΚ του Ευρωπαϊκού Κοινοβουλίου και του Συμβουλίου της 8ης Απριλίου 2005) θεσπίζει αρχές και λεπτομερείς κατευθυντήριες γραμμές για την ορθή κλινική πρακτική, σε ό,τι αφορά στη διενέργεια κλινικών δοκιμών φαρμάκων για ανθρώπινη χρήση, καθώς και στις απαιτήσεις για την έγκριση της κατασκευής ή της εισαγωγής τέτοιων προϊόντων.

Η οδηγία ασχολείται με τα ακόλουθα θέματα:

* Ορθή κλινική πρακτική για το σχεδιασμό, τη διεξαγωγή, την καταγραφή και την αναφορά κλινικών δοκιμών : 
** Ορθή Κλινική Πρακτική (GCP) 
** Η Επιτροπή δεοντολογίας 
** Οι χορηγοί 
* Φυλλάδιο του ερευνητή 
* Άδεια παρασκευής ή εισαγωγής 
** Εξαίρεση για Κέντρα Νοσηλείας και Υγείας, και Ανασύσταση 
** Προϋποθέσεις κατοχής άδειας παρασκευής 
* Το κύριο αρχείο δοκιμής και η αρχειοθέτηση 
** Μορφή κύριου αρχείου δοκιμής 
** Διατήρηση βασικών και ιατρικών αρχείων 
* Επιθεωρητές 
* Διαδικασίες επιθεώρησης 
* Τελευταίες προβλέψεις

## Βιβλιογραφικές Αναφορές

* Κείμενο της οδηγίας: Οδηγία 2005/28 / ΕΚ της Επιτροπής, της 8ης Απριλίου 2005, για τον καθορισμό αρχών και λεπτομερών κατευθυντήριων γραμμών για την ορθή κλινική πρακτική όσον αφορά τα δοκιμαζόμενα φάρμακα που προορίζονται για ανθρώπινη χρήση, καθώς και τις απαιτήσεις για την έγκριση της παρασκευής ή εισαγωγής τέτοιων προϊόντων 
* Εθνικά μέτρα εφαρμογής των χωρών της ΕΕ 

## Δείτε Επίσης

* EudraLex 
* Οδηγία 65/65/ΕΟΚ1 
* Οδηγία 75/318/ΕΟΚ 
* Οδηγία 75/319/ΕΟΚ 
* Οδηγία 93/41/ΕΟΚ 
* Οδηγίας 2001/20/ΕΚ 
* Οδηγία 2001/83/ΕΚ 
* Κανονισμός θεραπευτικών προϊόντων 
* Ευρωπαϊκός Οργανισμός Φαρμάκων 
* Κοινό τεχνικό έγγραφο

Κατηγορία:Δίκαιο της Ευρωπαϊκής Ένωσης
Βολέσλαος Β΄ ο Φαλακρός

Ο **Βολέσλαος Β΄** ο *Φαλακρός*, πολων. Bolesław II Łysy (π. 1220/5 - 26/31 Δεκεμβρίου 1278) από τον Οίκο των Πιαστ-Σιλεσίας ήταν υψηλός δούκας της Πολωνίας (1241) και δούκας της Σιλεσίας στο Βρότσλαφ (1241-48). Έπειτα το δουκάτο διαιρέθηκε μεταξύ αυτού και των αδελφών του, οπότε έλαβε τη Λεγκνίτσα (1248-78). Κατά την διακυβέρνησή του έγινε η 2η επιδρομή των Μογγόλων τον Νογκάι Χαν εναντίον της Πολωνίας.

## Βιογραφία
Ήταν ο πρώτος γιος του Ερρίκου Β΄ δούκα του Βρότσλαβ και της Άννας των Πρεμυσλιδών, κόρης του Ότακαρ Α΄ της Βοημίας.

## Οικογένεια
Νυμφεύτηκε το 1242 τη Χέντβιχ των Ασκάνια (απεβ. 1259), κόρη του Ερρίκου Α΄ κόμη του Άνχαλτ και είχε τέκνα:
* Αγνή π. 1243/50-1265, παντρεύτηκε τον Ούλριχ Α΄, κόμη της Βυρτεμβέργης.
* Ερρίκος Ε΄ ο *Παχύς* π. 1248-1296, δούκας της Λεγκνίτσα.
* Χέντβιχ π.1250/55-μετά το 1280, παντρεύτηκε τον Κορράδο Β΄, δούκα της Μαζοβίας.
* Μπόλκο Α΄ ο *Αυστηρός* π. 1254-1301, δούκας του Λβούβεκ, Γιάβορ.
* Βερνάρδος ο *Ευκίνητος* π.1255-1286, δούκας του Λβούβεκ, Γιάβορ.
* Αικατερίνη απεβ. 1286.

Το 1261 ο Μπολέσλαφ Β΄ έκανε δεύτερο γάμο με την Ευφημία (Αλέντα ή Ιολάντα ή Αδελαΐδα π. 1245-1309), κόρη του Σάμπορ Β΄, δούκα της Πομερελίας. Όμως από το 1270 ζούσε με μία ερωμένη και η Ευφημία προσβεβλημένη επέστρεψε στην Πομερανία το 1275, οπότε ο γάμος τους θεωρήθηκε άκυρος.

Το 1277 ο Μπολέσλαφ Β΄ νυμφεύτηκε την ερωμένη του Σοφία του Ντυρν. Το 1278 ο Μπολέσλαφ Β΄ απεβίωσε και η Ευφημία ξαναγύρισε στη Σιλεσία.

## Παραπομπές


## Πηγές
* Cawley, Charles; Foundation for Medieval Genealogy, Medieval Lands Project; Silesia v3.0; Dukes of Breslau (Wrocław) and Lower Silesia 1163-1278 (Piast) (Chap 4); Boleslaw of Lower Silesia; retrieved August 2012.http://fmg.ac/Projects/MedLands/SILESIA.htm#BoleslawIIdied1278B
* Bolesław II Rogatka (Łysy, Okrutny, Srogi, Cudaczny)

Κατηγορία:Οίκος των Πιαστ-Σιλεσίας
Πανελλήνιο Πρωτάθλημα Φινν 2009

Το **Πανελλήνιο Πρωτάθλημα Φινν 2009** ήταν διοργάνωση του Πανελληνίου Πρωταθλήματος Φινν, που διοργανώθηκε από την Ελληνική Ιστιοπλοϊκή Ομοσπονδία και το Ν.Ο. Παλαιού Φαλήρου. Η διοργάνωση πραγματοποιήθηκε στη θαλάσσια περιοχή του Φαληρικού Όρμου από την Τετάρτη 14 έως και την Κυριακή 18 Οκτωβρίου του 2009. Συμμετείχαν αθλητές στις κατηγορίες ανδρών και νέων ανδρών.

Στον πίνακα των μεταλλίων πρωταθλητής αναδείχθηκε ο Αλέξανδρος Δραγούτσης του Ο.Θ.Α. με 17 βαθμούς. Την δεύτερη και την τρίτη θέση κατέκτησαν ο Ιωάννης Μιτάκης του Ι.Ο. Πειραιώς με 17 βαθμούς και ο Ηλίας Κατσώρχης του Ν.O. Τζιτζιφιών Καλλιθέας με 33 βαθμούς.

## Αποτελέσματα
### Οι έξι πρώτοι αθλητές

¹Έκτός συναγωνισμού

## Πίνακας μεταλλίων

## Παραπομπές


Κατηγορία:Πανελλήνιο Πρωτάθλημα Φινν
Κατηγορία:Ιστιοπλοΐα το 2009
Κατηγορία:Αθλητισμός στην Αθήνα